經數: 一八七五

經名: 華嚴經義海百門

頁數: 六三一

上	欄

遍刹海乃局□通又不壞小而容大. 卽不思

議. 一塵廣容佛刹. 不泯大而居小. 卽不思議.

佛刹海常現塵中. 是爲通局無□也

九明卷舒者. 謂塵無性擧體全遍十方是舒.

十方無體隨緣全現塵中是卷. 經云. 以一佛

土滿十方. 十方入一亦無餘. 今卷則一切事

於一塵中現. 若舒則一塵遍一切處卽舒常

卷. 一塵攝一切故. 卽人常舒. 一切攝一塵故.

是爲卷舒自在也

十總圓融者. 謂塵相旣盡惑識又亡. 以事無

體故. 事隨理而圓融. 體有事故. 理隨事而通

會. 是則終日有而常空. 空不絶有. 終日空而

常有. 有不□空. 然不□有之空. 能融萬像. 不

絶空之有. 能成一切. 是故萬像宛然. 彼此無

□也

然上諸義鎔融之勢. 因無性以得通. 任運之

形. 因緣起而得會. 一多全攝窺一塵. 所以頓

彰. 彼此相收瞻纖女以之齊現. 良以心通則

法門自在. 義顯則大智由成. 尋之者□究其

源. 談之者罕窮其奧. 任運之用. 何可稱哉

體用顯露門第五

夫法體圓通眞源滿徹. 顯聞十方洞鑒示. 乃

一切咸彰. 指微塵以睹玄宗. 擧纖女而觀佛

境今達妄開眞. 略分十義

一顯光明	二了境智	三明生了因

四明佛境	五辨因果	六明佛性

七表性德	八自心現	九出世間

十托生解

初顯光明者. 謂見塵中法界眞如理事之時.

中	欄

顯了分明. 此是智慧光明照也. 若無智光. 則

理事不顯. 但見法時. 是心光明. 由積智功圓.

是故放一光明. 則法界無不顯示. 常觀察一

切法界. 是爲放光明照一切也

二了境智者. 如一塵圓小事相是世諦. 了塵

無生無性是眞諦. 彼眞俗二諦. 是所依之境.

此貫達之心. 是能依之智. 此智於境. 無復能

取所取二種分別. 何以故. 今智由法成時. 方

得言智. 離法則無能分別之智. 法由智顯時.

方得言. 法離智亦無所分別之智. 以心智寂

故. 雖流照而常安. 由法隨緣故. 雖空寂而□

用

三明生了因者. 謂塵體空寂緣起法界之義.

由智方顯. 是了因. 見塵體已修於解行. 生起

力用. 是生因. 然生卽無生. 還同法體. 了亦非

了. 豈等緣生. 生之與了. 無有差別. 生則約

行. 了則據體. 無體卽體. 了則無生. 體卽無

體. 生還爲了. 契同一際. 無所分別

四明佛境者. 謂塵體不可得. 此不可得. 是佛

得塵相無分齊無可依. 此無依. 是佛依塵體

不生. 此不生是佛生塵無分別. 是佛分別. 由

無得無依無生. 方能建立一切法. 又塵全見

更不可見乃至不可聞. 皆是佛見聞. 經云. 所

見不可見. 所聞不可聞

五辯因果者. 塵卽是緣起事相現前爲因. 卽

事體空不可得是果. 果不異因. 全以因滿稱

爲果也. 由因不異果. 全以果圓稱之爲因也.

若因不得果. 果亦非果也. 若果不得因. 因亦

非因也. 皆同時成立無別異故. 是故初發心

下	欄

時. 便成正覺. 成正覺已. 乃是初心. 經云. 初

發心時便成正覺. 悉與三世諸如來等

六明佛性者. 謂覺塵及一切法. 從緣無性名

爲佛性. 經云. 三世佛種. 以無性爲性. 此但一

切處. 隨了無性卽爲佛性. 不以有情故有. 不

以無情故無. 今獨言有情者. 意在勸人爲器

也. 常於一塵一毛之處. 明見一切理事. 無非

如來性. 是開發如來性起功德名爲佛性也

七表性德者. 問塵是有耶. 答是非有之有. 如

水月鏡像. 經云. 非有是有. 問塵是無耶. 答是

有之非有空無性也. 經云. 有是非有. 問塵是

亦有亦無耶. 答從緣生故有. 無自性故空. 空

有一際自在成也. 論云. 以有空義故. 一切法

得成. 問塵是非有非無耶. 答有相空相俱不

可得也. 互相奪盡. 無所成立. 今此性德. 但無

執著. 不□分別. 論云. 若因有與無亦遮亦應.

聽離言心不著. 是則無有過

八明自心現者. 如見此塵時是自心現也. 今

塵旣由心現. 卽還與自心爲緣. 終無心外法.

而能爲心緣. 以非外故. 卽以塵爲自心現也.

離心之外. 更無一法. 縱見內外. 但是自心所

現. 無別內外. 此無過也

九出世間者. 謂見塵色相作實解. 卽爲處世

間. 今塵相空無所有. 是出世間也. 經云. 三

世五[&FFFF]#法說名爲世間. 斯由虛妄有. 無分別

則出世間也

十托事生解者. 如見塵相. 是事於事處貫達.

卽無生之理現前. 是謂托事生解也. 又別托

外物以表此法. 表塵法自在故. 以塵表之顯

經數: 一八七五

經名: 華嚴經義海百門

頁數: 六三二

上	欄

法潤益故. 以雲雨表之. 顯塵性德深廣故. 以

海表之. 如是無量. 更有所表. 各異. 以智推

之

然上諸義. 惑盡智生相亡體顯. 差別緣起. 方

騰性海之波. 一味眞源. 用顯隨緣之境. 會眞

之道失. 何遠哉

差別顯現門第六

夫滿敎難思. 窺一塵而頓現. 圓宗□測. 觀纖

女而頓彰. 然用就體分. 非無差別之勢. 事依

理顯. 自有一際之形. 今且略擧大綱. 以顯十

義

一明止觀	二開二諦	三出入定

四通性起	五辨六相	六顯帝網

七鑒微細	八通逆順	九定主伴

十登彼岸

初明止觀者. 如見塵無體空寂之境爲止. 照

體之心是觀. 今由以無緣之觀心通無性之

止體. 心境無二. 是止觀融通. 由止無體不□

是心故. 是以境隨智. 而任運. 由觀心不□止

境故. 是以智隨法而寂靜. 由非止觀以成止

觀. 由成止觀. 以非止觀. 二而不二. 不二而

二. 自在無□

二開二諦者. 謂如見塵相圓小. 幻有現前. 是

世諦. 了塵無體. 幻相蕩盡. 是眞諦. 今此世諦

之有. 不異於空相. 方名世諦. 又眞諦之空. 隨

緣顯現. 不異於有相. 方名眞諦. 又空依有顯

卽世諦. 成眞諦也. 由有攬空成. 卽眞諦成俗

諦也. 由非眞非俗. 是故能眞能俗. 卽二而無

二. 不□一二之義歷然. 經云. 於解常自一. 於

中	欄

諦常自二. 通達此無□. 眞入第一義

三出入定者. 謂見塵性空. 卽是十方一切眞

實之理. 名爲入定也. 然見此塵無性空理之

時. 乃是十方之空也. 何以故. 由十方之心.

見於一塵. 是故全以十方爲塵. 定亦不□事

相宛然. 是起然起之與定俱等虛空界. 但以

一多融通同異無□. 是故一入多起. 多入一

起. 差別入一際起. 一際入差別起. 悉皆同時

一際成立. 無有別異. 當知. 定卽起起卽定. 一

與一切同時三昧起. 一切塵中入正受. 一毛

端頭三昧起

四通性起者. 謂塵體空無所有. 相無不盡. 唯

一眞性. 以空不守自性. 卽全體而成諸法也.

是故而有萬像繁興. 萬像繁興而□不失眞

體一味. 起□不起. 不起□起. 良以不起卽起.

起乃顯於緣生. 起卽不起. 不起乃彰於法界.

是故此塵卽理卽事卽滅卽生. 皆由不起而

起也. 此塵亦空理亦壞亦隱. 由起而不起. 是

故終日繁興. 而無施設也

五顯六相者. 今塵全以理事解行敎義以成

緣起. 此爲總也. 由塵總義現前. 方於塵處. 辨

體用解行敎義. 各各差別. 是別也. 此一塵處

所辨諸義. 各各無性. 互不相違. 是同也. 此一

塵處. 諸義體用性相各各差別. 是異也. 此一

塵處. 諸義現前塵法方立. 是成也. 此一塵處.

諸義各各顯自性相終不相成相作. 是壞也.

一切諸法. 皆具此六相. 緣起方成. 若不如此.

則失六義也

六顯帝網者. 謂塵無體. 顯現一切緣起現事.

下	欄

菩提涅槃敎義. 及解行等. 由此諸義無性. 理

通十方. 圓明一際. 或一現一. 或一現一切. 或

一切現一. 或一切現一切. 四句同時. 一際顯

然. 重重無盡. 自在現也. 如帝釋殿珠網. 重重

互現無盡. 論云. 帝網差別. 唯智能知. 非眼境

界

七鑒微細者. 謂此塵及十方一切理事等. 莫

不皆是佛智所現. 卽此佛智所現之塵. 能容

持一切刹海事理敎義. 無不具足. 所以然者.

由十方差別雖多. □是一塵之十方. 一塵雖

小. □是該通一切之塵. 是故顯現. 無有先後.

不□差別. 遠近宛然. 經云. 微細世界中. 容受

大世界. 境界無不了. 智慧山王行. 又云. 於一

塵中. 普現三世一切佛刹等. 又云. 乃至一塵

一毛一世界一佛一衆生等. 皆如是頓顯故

八通逆順者. 謂擧塵相. 不必見理爲逆. 以塵

無體卽空爲順. 由相取不可得. 逆則常順. 以

理不□事. 順則常逆. 由事理融通. 是以逆順

無□自在用也

九定主伴者. 謂塵是法界體無分齊. 普遍一

切. 是爲主也. 卽彼一切各各別故是伴也. 然

伴不異主. 必全主而成伴. 主不異伴. 亦全

伴而成主. 主之與伴. 互相資相攝. 若相攝彼

此互無. 不可別說一切. 若相資則彼此互有.

不可同說一切. 皆由卽主卽伴. 是故亦同亦

異. 當知. 主中亦主亦伴. 伴中亦伴亦主也

十登彼岸者. 謂塵名相生滅. 是此岸. 今了塵

名相空寂不生不滅. 是彼岸. 但以不了爲此.

了卽爲彼. 依了不了邊. 寄彼此以言之. 經云.

經數: 一八七五

經名: 華嚴經義海百門

頁數: 六三三

上	欄

菩薩不住此岸. 不住彼岸. 而能運度衆生於

彼岸

然上諸義體無別異. 擧則全1彰. 理不殊途.

談皆頓顯. 良以二邊相盡差別體融. 隨智卷

舒. 應機屈曲. 是故言起. 卽起誰云路之不通.

擧多卽多. 孰談法之無在. 自非□超特達○

心物表之者. 焉能了此乎

修學嚴成門第七

夫菩提大寶性起靈珠. 旣琢旣磨. 資智慧. 而

觀察爲調爲舒. 藉解行以嚴成. 今總擧大綱

粗分十義

一法供養	二弘六度	三修解行

四常莊嚴	五明智慧	六崇善根

七了夢幻	八曉鏡像	九達五[&FFFF]#

十不共法

初法供養者. 謂以無生心中施一切珍寶. 乃

至微塵. 皆能攝於法界. 卽以此法界一塵. 而

作供養. 以此供養. 乃至遍通三世一切諸如

來前. 無不顯現. 彼諸如來. 無不攝受. 何以

故. 由塵卽攝法界. 是理與佛體性. 法界相應

是故遍至一切佛所. 名廣大供養. 無空過者.

經云. 諸供養中法供養勝

二弘六度者. 如見塵緣起無盡. 理事中說. 施

一切衆生. 是檀波羅蜜. 又塵相空無. 卽無非

可防. 無惡可斷. 是尸羅波羅蜜. 又塵相空無

所有. 則緣心不起. 息諸惱害. 是群提波羅蜜.

又塵無體時執心自盡. 離於妄念. 是精進波

羅蜜. 經云. 若能心不妄. 精進無有涯. 又以塵

無性. 心亦自寂. 是禪波羅蜜. 經云. 不見心

中	欄

相. 是名正定. 又塵緣起無生無相空寂之理.

是智慧波羅蜜. 經云. 色不生. 是般若波羅蜜.

生常以如理六度. 修明其心. 亦不□事六度.

饒益衆生理事不二. 爲實行也. 不以理中具

六而□事六. 但了事爲理也

三修解行者. 謂於塵處. 悟達理事色空無性

之義. 是解也. 理解在心. 是智也. 行通爲行. 若

行心作眞解作俗解. 非名解也. 不作一切解.

解心無寄. 是爲大解也. 又若起心. 作凡夫行.

作聖人行. 亦非行也. 不作一切行. 行心無寄.

是名大行. 行非是過. 由心起作. 解亦非過. 由

心住著. 常無住著希望. 乃是眞解行也

四常莊嚴者. 如以智心觀宗. 全塵法界緣起

現前無有分別. 是爲嚴淨佛土. 又修戒願理

事. 解行圓明. 全塵法界理智圓通功德顯示.

是爲莊嚴佛身. 又說示塵體緣起主伴帝網.

微細曉示一切. 是爲轉淨法輪. 於一切處皆

是莊嚴. 不□七寶. 以用莊嚴

五明智慧者. 謂塵從緣成假. 持似有所現. 此

達有之心是智. 卽此假持幻有畢竟空無所

有. 此觀空之心是慧. 若住於空. 卽失有義. 非

慧也. 若住於有. 卽失空義. 非智也. 今空不異

有. 有必全空. 是爲智慧也. 要由名相不存. 方

名智慧. 若存名相. 卽非智慧也. 由不存卽是是

存. 存卽是不存也

六崇善根者. 謂顯塵是法界涅槃. 及以解行.

此皆從塵處所顯發. 是故卽以塵爲善根也.

常觀察修習. 是爲於塵處而種善根而長養

之. 所有一切塵毛刹海. 佛及衆生. 常應如

下	欄

是也

七了夢幻者. 謂塵相生起迷心爲有. 觀察卽

虛. 猶如幻人. 亦如夜夢. 覺已皆無. 今了虛

無. 名不可得. 相不可得. 一切都不可得. 是爲

塵覺悟空無所有

八曉鏡像者. 謂塵相大小. 但似有顯現. 畢竟

取不可得. 故知. 塵卽虛無. 如鏡中之像. 經

云. 觀察諸法. 如電光. 如水月鏡中之像. 似有

非有. 取不可得故. 以塵空寂不□假相. 宛然

於法界中假實二義. 但由影像也

九達五蘊者. 如塵質□爲色. 心領納是受. 現

塵假相於心是想. 心緣塵取捨是行. 辨了於

塵是識. 今了塵無體緣慮自亡. 經云. 三世五

[&FFFF]#法. 說名爲世間. 斯由虛妄有. 無卽出世

間

十不共法者. 謂二乘凡夫. 見塵有相有體. 但

見一塵. 而無自在業用. 今則不爾. 不與彼同.

此要達塵無體證之. 以成佛土. 依塵修起智

慧. 莊嚴法身. 然小□容廣大世界. 一塵常能

普攝一切. 是爲不共法也

然上諸義體雖空淨. 資行願以嚴眞性. 縱包

含依智慧而開顯. 是故體稱本有. 行約修生.

生卽不生. 還同本體. 體亦非體. 復等修生. 何

曾體而□生. 生而失體. 得意亡言. 千體□步.

豈與夫□道之子同年而語哉

對治獲益門第八

夫病起藥興. 妄生智立. 務止啼於楊2葉. 資

靜亂於空業. 百非息於攀緣. 四句絶於增減.

然而悟緣無體. 智則自融起用. □沙無非淸

經數: 一八七五

經名: 華嚴經義海百門

頁數: 六三四

上	欄

淨. 今略分十義. 以明對治

一觀十二因緣  二修四威儀

三明三性	四顯敎義	五示法輪

六知無常	七入眞如	八出魔網

九消藥病	十離解縛

初觀十二因緣者. 謂於塵上名相所惑. 不了

無體. 是無明緣. 於塵上心計生起. 是行緣. 於

塵上分別之心□轉流注. 是識緣. 於塵上妄

識依止成種. 是名色緣. 於塵上六根受入. 是

六入緣. 於塵上根塵相對. 是觸緣. 於塵上領

納塵境. 是受緣. 於塵上樂受自潤. 是1受緣.

於塵上不了卽空. 是取緣. 於塵上愛集成業.

是有緣. 於塵上業熟起五[&FFFF]#身. 是生緣. 於塵

上名相變壞. 是老死緣. 今了塵名相空寂. 則

心不緣隨了之時緣自寂滅

二修四威儀者. 於塵上開顯法界法門. 曉示

一切群生. 是行. 經云. 菩薩有二種行. 所謂

聞法行. 樂聽法故. 說法行. 利益衆生故. 於塵

上平等大智隨順觀察. 塵從緣起無生無相.

是住. 經云. 所謂隨順住. 住正法故. 於塵上空

寂甚深之義. 是坐. 經云. 所謂坐師子座. 演說

甚深法故. 於塵上名相蕩盡觀心寂滅言泊

無爲. 是臥. 經云. 所謂寂靜臥身心言泊故. 又

禪定臥. 正念思惟觀察故. 不□事處. 四威儀

卽事□理也

三明三性者. 謂塵上迷心所執計有相生以

爲實也. 今了塵圓小之相. 取不可得. 惑相自

亡. 是爲遍計相. 無性爲人無我也. 又塵與自

心爲緣. 心法方起. 今了緣無自體. 依心方現.

中	欄

無自體生. 是爲依他也. 無生性是法無我也.

由二義現前. 乃圓成勝義性也

四顯敎義者. 謂塵能表生信解. 令通達故是

敎. 卽解之時句味可詮是義. 卽此塵具足法

界理智. 是無盡敎義也. 敎無實體. 隨器施設.

義無實趣. 隨智開合. 了妄無體. 敎亦非敎. 經

云. 我說十二部經. 如空拳□小兒. 是事不知.

名曰無明

五示法輪者. 塵處開演. 如上法門. 隨心□轉

淸淨顯然. 是謂轉無盡法輪也

六知無常者. 謂塵念念生滅是無常. 卽生滅

無體是爲常. 卽生滅不生滅名凝然常. 經云.

不生不滅是無常義. 卽常不□隨緣. 卽常不

異無常. 又無常體寂滅. 卽無常不異常. 若去

無常. 卽常義亦失. 若去常卽無常義亦失. 當

知. 常卽無常. 無常卽常也

七入眞如者. 謂一塵隨心□轉. 種種義味成

大緣起. 雖有種種. 而無生滅. 雖不生滅. 而□

不□一切隨緣. 今無生滅是不變. 不□一切

是隨緣. 卽此隨緣不2變

八出魔網者. 若於塵上. 心計生滅違順有無

緣慮 等. 是處魔網也. 於塵上能觀察平等一

味眞實. 而無生滅之見. 卽出魔網. 經云. 衆魔

者樂生死. 菩薩於生死而不捨故

九銷藥病者. 如見塵大小生滅有無流動是

病. 了大小無大小. 了生滅不生滅. 知有非有

等是藥. 藥卽非藥. 以無妄可斷故. 病亦非病.

以智深達故. 當知. 動心緣境卽爲病. 經云. 何

謂病本. 謂有攀緣

下	欄

十離解縛者. 謂於塵上執生滅之相是縛. 了

生滅相不可得是解. 經云. 有慧方便. 解無慧

方便. 縛但了相非相. 於縛常解. 若住無相解

還是縛. 了妄無體. 縛卽非縛. 縛旣無縛. 解亦

無解. 經云. 諸法無縛. 本解脫故. 諸法無解.

本無縛故

然上諸義妄情增起緣於名相. 以心行迷識

住生於有無. 而成結業. 所以病妄則藥妄. 擧

空拳以止啼. 心通則法通. 引虛空而示遍. 旣

覺旣悟. 何滯何疑. 消能所以入玄宗. 泯藥病

而歸法界

體用開合門第九

夫玄宗渺[&FFFF]#在緣起而可彰. 至道希夷入法

界而無見故. 標體開用助道之品蓋多. 就性

明緣差別之門不一. 合則法界寂而無二. 開

乃緣起應而成三. 動寂理融方開體用. 今就

大肉而言. 略分十義

一顯人法	二世流布	三觀體用

四五分法身	五開三藏	六卽不卽

七異不異	八明本末	九會三乘

十畢竟空

初顯人法者. 謂能達塵者是人. 所了塵者是

法. 卽此人法相由顯現. 由人方能顯法. 由

法以用有人. 論云. 以人知有法. 以法知有人.

離人何有法. 離法何有人. 今以人無相故. 方

爲顯法之人. 以法無性故. 方爲成人之法. 二

而不二. 不二而二也

二世流布者. 謂今見此塵名相大小. 是世流

布而共說也. 然塵體全法. 無復種種差別. 全

經數: 一八七五

經名: 華嚴經義海百門

頁數: 六三五

上	欄

以用不異體. 是故存此假名. 經云. 一法有多

名. 眞法中卽無. 不失法1性故. 流布於世間

三觀體用者. 謂了達塵無生無性一味是體.

智照理時不□事相宛然是用. 事雖宛然. □

無所有. 是故用卽體也. 如會百川以歸於海.

理雖一味. □自隨緣. 是故體卽用也. 如擧大

海以明百川. 由理事互融故. 體用自在. 若相

入則用開差別. 若相卽乃體□一味. □一□

二. 是爲體用也

四明五分法身者. 謂塵空無所有. 卽無非可

防. 是戒身. 以塵無相心自不緣. 是定身. 了

塵空寂是慧身. 由塵空無則不緣於有. 不住

於相. 是解脫身. 由了塵體. 更無異解. 是解脫

知見身. 身以依止爲義. 謂智依法顯. 而得成

立故. 爲法身也

五開三藏者. 謂塵是法界體性及涅槃. 皆由

大智所現. 而行照也. 卽以文字記持. 塵處所

現之理. 書之於簡爲經. 卽修多羅藏也. 謂塵

處觀察. 體性不住名相. 隨順調伏. 令息諸惡.

是戒卽毘奈耶藏也. 於塵上體用法智眞妄

相對. 發智生解. 事方究竟. 是論卽阿毘達磨

藏也

六明卽不卽者. 如塵相圓小分齊無體. 唯法

故說卽也. 不□塵相宛然故. 說不卽也. □由

塵相不卽於法. 會通而言方爲卽也. 又由塵

卽法故是卽. 不□緣起是不卽也

七明異不異者. 謂塵之事相是異. 克體唯法

是不異. □由法體不異卽異義方成. 以不失

體故. □由塵事差別卽不異義方成. 以不壞

中	欄

緣起方言理也. 經云. 甚奇世尊. 於無異法中

而說諸法異

八明本末者. 謂塵空無性是本. 塵相差別是

末. 未卽非末. 以相無不盡故. 本亦非本. 以不

□緣成故. 卽以非本爲本. 雖空而□有. 以非

末爲末. 雖有而□空. 當知. 末卽隨緣. 本卽據

體. 今體爲用本. 用依體起. 經云. 從無住本立

一切法

九會三乘者. 謂見塵相空無所有. 然法是實.

據此見爲小乘. 悟塵從緣. 息於緣慮. 據此見

爲中乘. 了塵無性. 無生空寂一味. 據此爲大

乘. 今法是一. 學者分三. 非以學三令法亦三.

非以法一令學亦一. 但人自三乘法非三也.

當知. 一卽三乘. 所學之歸一也. 三卽一乘. 隨

應之機有三也

十畢竟空者. 謂塵不泯事相. 而常空寂. 是爲

畢竟空也. 今事相雖存. 卽相不可得. 名亦不

可得. 理義不可得. 以一切不可得. 名爲畢竟

空. 非無表說也. 然畢竟空. 空時不□塵法宛

然. 塵法宛然. □畢竟空

然上諸義法體不空. 緣生非有. 非有之有卽

有. 遍於十方. 不空之空卽空. 成於一切. 用

開差別諸法宛說星羅體合事銷多門寂而雲

斂

決擇成就門第十

夫緣情未泯. 見有正邪. 法體隨迷故. 隨緣而

生滅. 法界沖寂. 泯寂滅以是非. 今欲顯其實

趣簡彼權門. 使□白以雙分令眞妄而兩別.

略擧大綱. 題玆十義

下	欄

一簡正見	二辨染淨	三顯無知

四佛出世	五辨四依	六除業報

七定權實	八明頓漸	九入佛海

十證佛地

初簡正見者. 如見塵名相是邪. 見塵空寂是

正. 又若以見見於塵. 此非爲正. 以不見見於

塵. 此亦非正. 但知塵全是見. 不復更見. 以不

見見於塵也. 然見此塵時. 不可以慧眼見法

眼看佛眼觀肉眼視天眼瞻見於塵也. 以塵

卽慧卽法卽佛卽肉卽天. 不復更以慧眼見

2眼見. 又若見卽不見. 謂以見見卽不契塵

也. 若不見卽見. 謂更將不見3以見於塵. 亦

不契於塵也. 若不見卽不見. 謂不知塵是見.

名爲總不見也. 若見卽見. 謂知塵全是見. 方

名爲見. 經云. 見者卽是垢. 彼則無所見. 諸

佛離所見. 是故見淸淨

二辨染淨者. 謂見塵生滅有無是染. 卽體不

生不滅非有非無是淨. 若空異於有. 則淨不

名淨. 以迷空故. 若有異於空. 則染不名染. 以

執有故. 今有卽全空. 方名染分. 空卽全有. 方

名淨分. 由空有無□. 是故染淨自在也. 經云.

染而不染. 不染而染

三顯無知者. 謂了知塵時. 塵全是知也. 終不

以知知於塵也. 若以知知於塵. 有所不知也.

若知於知. 此無知不異知也. 今塵卽是知. 不

復更以不知知於無知者. 但無能所之知非

無知也. 經云. 顯現一切法. 各各不相知

四佛出世者. 今如來出現. 全以塵無自性. 法

界緣起菩提涅槃. 以爲如來身也. 此身通三

經數: 一八七五

經名: 華嚴經義海百門

頁數: 六三六

上	欄

世間. 是故於一切國土一切衆生. 一切事物.

一切緣起. 一切業報. 一切塵毛等. 各各顯現.

如上諸義. 菩提涅槃等. 爲佛出世也. 若一處

不了卽不成佛. 亦不出現. 何以故. 由不了塵

處. 仍是無明. 是故不成佛. 亦不出現也. 具

如性起品文思之

五辨四依者. 謂心了塵空寂不緣名相. 是依

智不依識. 謂了塵是緣起之法非在分別. 是

依法不依人. 謂了塵無生無相之義. 不在文

依. 是依義不依語. 謂了塵上. 若具顯一切法

界. 非有分限. 此則依了義經. 不依不了義經

六除業報者. 謂塵上不了自心. 謂心外有法.

卽生憎愛. 從貪業成報. 然此業報. 由心迷塵

妄計而生. 但以有顯現. 皆無眞實. 經云. 猶如

淨明 鏡隨其面像現. 內外無所有. 業報亦如

是. 迷者謂塵相有所從來而復生滅. 是迷. 今

了塵相無體. 是悟. 迷本無從來. 悟亦無所去.

何以故. 以妄心爲有. 本無體故. 如繩上蛇. 本

無從來. 亦無所去. 何以故. 蛇是妄心. 橫計爲

有. 本無體故. 若計有來處去處還是迷. 了無

來去是悟. 然悟之與迷. 相待安立. 非是先有

淨心後有無明. 此非二物不可兩解. 但了妄

無妄. 卽爲淨心. 終無先1淨心而後無明. 知

之

七定權實者. 謂塵事是權. 空寂是實. 然實非

實. 以理不□事故. 權亦非權. 以事體卽空

故. 若作權解實解. 此非善解. 若知權實俱不

可得寄言以明法體. 是名善解也

八明頓漸者. 若於塵處. 了幻相不可得. 方見

中	欄

無相. 了塵無自性. 方見無生. 了塵色無體. 方

見空. 如此推尋. 方見名爲漸. 今不待推尋. 而

直見諸法無性空寂. 如鏡現像. 不待次第. 對

緣卽現爲頓

九入佛海者. 謂全塵處. 見如上百門義. □是

佛大願海. 大智慧海. 大方便海之所顯現. 乃

至一切塵. 一切毛. 一切國土刹海. 一切佛及

衆生. 一切事物等. 莫不皆空. 是佛智慧大海

無邊無盡. 深廣不可測也. 當知. 學者若於塵

處見一切法界者. 卽是入佛法界智慧海也.

若以開合卷舒或塵內或毛孔而能資攝. 一

卽一切. 一切卽一. 可說卽不可說. 主伴自在.

依正無□. 普是如來智海之業用. 若人如是

通達者. 與如來等也

十證佛地者. 謂塵空無我無相是地. 然此地

體性. 猶未淸淨. 以從我相彰得. 了心猶未寧.

亦是垢見. 若作遠離空無相之念者. 猶爲垢

心. 謂有遠離之想未止也. 今不作遠離之想.

亦無動念者. 由初得念息. 近從動念處顯也.

今者無作遠離之念. 亦無不作遠離之念者.

此地顯時. 卽顯慧不得以方便詮. 不得以文

字說. 當自顯然. 此猶假論. 若稱理而言. 非智

所知. 如空中鳥飛之時跡. 不可心依止跡處

也. 然空中之跡. 雖無體相可得. 然跡非無. 此

跡尋之逾廣. 要依鳥飛方論跡之深廣. 當知.

佛地要因心相而得證佛地之深廣也. 然證

入此地. 不可一向住於寂滅. 一切諸佛法不

應爾. 當示敎利喜. 學佛方便. 學佛智慧. 具如

此地義處. 思之

下	欄

華嚴經義海百2門

詳校題辭

義海百門者. 賢首國師. 宗別敎一乘所製也.

囊括大經. 發揮玄旨. 總十門而析百義. 融萬

法而歸一塵. 嗟乎. 吾祖之訓. 遺文尙存莫有

傳者. 晉水法[&FFFF]#淨源字伯長. 苦志于玆有

年數矣. 遂遍搜古本. 歷考十門以前之九門.

具彰序意. 列義通結唯後之一門. 亡其通結.

或諸本傳寫闕文耶. 或祖師立言互略耶. 抑

又第六差別顯現. 誤題圓明解縛者. 蓋後人

橫議編簡異同. 今偕詳定. 以第六至第十. 通

前五門. 合爲一卷. 恐來者不知故. 直書以見

其意. 時[&FFFF]#寧二年歲次己酉四月十九日. 於

靑墩寶閣講院方丈序

湖州照慶軍烏程縣烏墩鎭普靜寺比丘(鴻)

(緖)□徒弟等謹捨長財二十貫文足開

義海百門集玆勝因用□   先和尙殊首座

幷報

四恩三有者	上黨鮑	陞	書

直林氏晉侁3句當

經數: 一八七六

經名: 修華嚴奧旨妄盡還源觀

頁數: 六三七

上	欄

1修華嚴奧旨妄盡還源2觀

3唐大□福寺□經沙門法藏述

夫滿敎難思. 窺一塵而頓現. 圓宗□測睹纖

女以齊彰. 然用就體分非無差別之勢. 事依

理顯. 自有一際之形. 其猶病起藥興. 妄生智

立. 病4妄則藥*妄. 擧空拳以止啼. 心通則法

通. 引虛空而示遍. 旣覺旣悟. 何滯何通. 百非

息其攀緣. 四句絶其增減. 故得藥病雙泯. 靜

亂俱融消. 能所以入玄宗. 泯性相而歸法界.

竊見玄5綱浩九妙旨希微. 鑒之者□究其源.

尋之者罕窮其際. 是以眞空滯於心首. □爲

緣慮之場. 實際居於目前. □爲名相之境. 今

6者統收玄奧. 囊括大宗. 出經卷於塵中. 轉

法輪於毛處. 明者德隆於卽日. 昧者望絶於

多生. 會旨者山嶽易移. 乖宗者□銖難入. 輒

以旋披往誥. Ｃ□舊章. 備三藏之玄文. 憑五

乘之妙旨. 繁辭必削. 缺義復全. 雖則創集無

疑. 肉乃先規有據. 窮玆性海會彼行林. 別擧

六門通爲一觀. 參而不雜一際皎然. 冀返迷

方情同曉日. 佩道君子俯而詳焉. 今略明此

觀. 總分六門. 先列名. 後廣辨一顯一體. 謂自

性淸淨圓明體二起二用. 一者海印森羅常

住用. 二者法界圓明自在用. 三示三遍. 一者

一塵普周法界遍. 二者一塵出生無盡遍. 三

者一塵含容空有偏. 四行四德. 一者隨緣妙

用無方德. 二者威儀住持有則德. 三者柔和

中	欄

質直攝生德. 四者普代衆生受苦德. 五入五

止. 一者照法淸虛離緣止. 二者觀人寂□絶

欲止. 三者性起繁興法爾止. 四者定光顯現

無念止. 五者事理畜通非相止. 六起六觀. 一

者攝境歸心眞空觀. 二者從心現境. 妙有觀.

三者心境□密圓融觀. 四者智身影現衆緣

觀. 五者多身入一境像觀. 六者主伴互現帝

網觀

一顯一體者. 謂自性淸淨圓明體. 然此卽是

如來藏中法性之體. 從本已來性自滿足. 處

7染不垢. 修治不淨. 故云自性淸淨. 性體遍

照無幽不燭故曰圓明. 又隨流加染而不垢.

返流除染而不淨. 亦可在聖體而不增. 處凡

身而不減. 雖有隱顯之殊. 而無差別之異. 煩

惱覆之則隱. 智慧了之則顯. 非生因之所生.

唯了因之所了. 起信論云. 眞如自體. 有大智

慧光明義故. 遍照法界義故. 眞實識知義故.

自性淸淨心義故. 廣說如彼. 故曰自性淸淨

圓明體也

自下依體起二用者. 謂依前淨體起於二用.

一者海印森羅常住用. 言海印者. 眞如本覺

也. 妄盡心澄. 萬象齊現. 猶如大海因風起浪.

若風止息海水澄淸無象不現. 起信論云. 無

量功德藏法性眞如海. 所以名爲海印三昧

也. 經云. 森羅及萬象. 一法之所印. 言一法者

所謂一心也. 是心卽攝一切世間出世間法.

卽是一法界大總相法門體. 唯依妄念而有

差別. 若離妄念唯一眞如. 故言海印三昧也.

華嚴經云. 或現童男童女形天龍及以阿脩

下	欄

羅乃至摩○羅伽等. 隨其所樂悉令見. 衆生

形相各不同. 行業音聲亦無量. 如是一切皆

能現海印三昧威神力. 依此義故. 名海印三

昧也. 二者法界圓明自在用. 是華嚴三昧也.

謂廣修萬行稱理成德. 普周法界而證菩提.

言華嚴者. 華有結實之用. 行有感果之能.

8令則託事表彰. 所以擧華爲喩. 嚴者. 行成

果滿契理稱眞. 性相兩亡. 能所俱絶. 顯煥九

著. 故名嚴也. 良以非眞流之行無以契眞. 何

有飾眞之行. 不從眞起此則眞該妄9末. 行無

不修. 妄徹眞源相無不寂. 故曰法界圓明自

在用也. 華嚴經云. 嚴淨不可思議刹. 供養一

切諸如來. 放大光明無有邊. 度脫衆生亦無

限. 施戒忍進及禪定智慧方便神通等. 如是

一切皆自在. 以佛華嚴三昧力. 依此義故. 名

華嚴三昧也

三示三遍者. 謂依前二用. 一一用中普周法

界. 故云遍也. 言三遍者. 一者一塵普周法界

遍. 謂塵無自性攬眞成立. 眞旣無邊塵亦隨

爾. 經云. 華藏世界所有塵. 一一塵中見法界.

寶生現佛如雲集. 此是如來刹自在. 準此義

故. 當知一塵普周法界也. 二者一塵出生無

盡遍. 謂塵無自體起必依眞. 眞如旣具□沙

衆德. 依眞起用亦復萬差. 起信論云. 眞如者.

自體有常樂我淨義故. 淸□不變自在義故.

具足如是過□沙功德. 乃至無有所少義. 故

經云. 如此華藏世界海中. 無問若山若河乃

至樹林塵毛等處. 一一無不皆是稱眞如法界

具無邊德. 依此義故. 當知一塵卽理卽事. 卽

經數: 一八七六

經名: 修華嚴奧旨妄盡還源觀

頁數: 六三八

上	欄

人卽法 . 卽彼卽此. 卽依卽正. 卽染卽淨. 卽

因卽果. 卽同卽異. 卽一卽多. 卽廣卽狹. 卽情

卽非情. 旣三身卽十身. 何以故. 理事無□. 事

事無□. 法如是故十身互作自在用故. 唯普

眼之境界也. 如上事相之中. 一一更互相容

相攝. 各具重重無盡境界也. 經云. 一切法門

無盡海. 同會一法道場中. 如是法性佛所說.

智眼能明此方便. 問據其所說則一塵之上.

理無不顯. 事無不融. 文無不釋. 義無不通. 今

時修學之徒. 云何曉悟達於塵處. 頓決群疑.

且於一塵之上. 何者是染. 云何名淨. 何者爲

眞. 何者稱俗. 何者名生死. 何者名涅槃. 云何

名煩惱. 云何名菩提. 云何名小乘法. 云何名

大乘法. 請垂開決聞所未聞. 答大智圓明睹

纖女. 而周性海眞源朗現. 處一塵而耀全身.

萬法起必同時一際理無前後. 何以故. 由此

一塵虛相能□於眞卽是染也. 由此塵相空

無所有. 卽是淨也. 由此塵性本體同如. 卽是

眞也. 由此塵相緣生幻有. 卽是俗也. 由於塵

相念念遷變. 卽是生死. 由觀塵相生滅相盡

空無有實. 卽是涅槃. 由塵相大小皆是妄心

分別. 卽是煩惱. 由塵相體本空寂緣慮自盡.

卽是菩提. 由塵相體無遍計. 卽是小乘法也.

由塵性. 無生無滅依他似有. 卽是大乘法也.

如是略說. 若具言之. 假使一切衆生懷疑各

異一時同問如來. 如來唯以一塵字而爲解

釋. 宜深思之. 經云. 一切法門無盡海. 一言演

說盡無餘. 依此義故. 名一塵出生無盡遍. 三

者一塵含容空有遍. 謂塵無自性卽空也. 幻

相宛然卽有也. 良由幻色無體必不異前. 眞

中	欄

空具德徹於有表. 觀色卽空成大智而不住

生死. 觀空卽色成大悲而不住涅槃. 以色空

無二. 悲智不殊. 方爲眞1實也. 寶性論云. 道

前菩薩. 於此眞空妙有猶有三疑. 一者疑空

滅色取斷滅空. 二者疑空異色取色外空. 三

者疑空是物取空爲有. 今此釋云. 色是幻色

必不□空. 空是眞空必不□色. 若□於色卽

是斷空. 若□於空卽是實色. 如一塵旣具如

上眞空妙有. 當知一一塵等亦爾. 若證此理

卽得塵含十方無虧. 大小念包九世延促同

時. 故得殊勝微言. 纖女彰於圓敎奇2特. 聖

衆輕埃現於全軀. 3□超言慮之端. 透出筌Ｃ

之表. 經云. 如有大經卷. 量等三千界. 在於一

塵內. 一切塵亦然. 有一聰慧人. 淨眼普明見.

破塵出經卷. 廣饒益衆生等. 若據理而言.

4卽塵衆生妄計經卷. 卽大智圓明. 智體旣其

無邊. 故曰量等三千界. 依此義故. 名一塵含

容空有遍也

自下依此能遍之境而行四德. 謂依前一塵

能遍之境. 而修四種行德. 一者隨緣妙用無

方德. 謂依眞起用. 廣利群生. 衆生根器不等

受解萬差. 樂欲不同應機授法. 應病與藥令

得服行. 維摩經中具明斯義. 又以大悲故. 名

曰隨緣. 以大智故. 名爲妙用. 又大壞假名而

常度衆生. 故曰隨緣了知衆生性空. 實無度

者名爲妙用. 又理卽事故名隨緣. 事卽理故

名妙用. 又眞不違俗故隨緣. 俗不違眞故妙

用. 又依本起末故隨緣. 攝末歸本故妙用. 良

以法無分齊. 起必同時. 眞理不□萬差. 顯應

無非一際. 用則波. 騰[&FFFF]#沸. 全眞體以運行體.

下	欄

則鏡淨水澄擧隨緣5而會寂. 若[&FFFF]#光之流彩.

無心而朗十方. 如明鏡之端形. 不動而呈萬

像. 故曰隨緣妙用無方德也. 二者威儀住持

有則德. 謂行住坐臥四威儀也. 大乘八萬. 小

乘三千. 爲住持之楷模. 整六和之紊緖. 出三

界之梯[&FFFF]#. 越苦海之迅航. 拯物導迷莫斯爲

最. 但以金容匿彩正敎陵夷. 傳授□訛師於

己見. 致使敎無綱紀. 濫○淳流得失齊擧妄

參眞淨. 故令初學觸事成非不依經律. 混亂

凡情自陷陷他甚可悲矣. 故瑜伽論云. 非大

比非小色. 常住於正念. 根本眷屬淨修梵行.

華嚴經云. 戒是無上菩提本. 應當具足持淨

戒. 梵網經云. 微塵菩薩衆由是成正覺. 起信

論云. 以知法性體無毁禁. 是故隨順法性行

6尸波羅蜜. 所謂不殺不盜不7淫不妄語. 遠

離貪瞋. 斯詐8諂曲邪見. 亦應遠離○鬧少欲

知足. 乃至小罪心生大怖不得輕. 於如來所

暇禁戒常護譏嫌. 不令衆生妄起過罪. 用此

威儀住持. 以化衆生也. 問準上文所說. 眞如

一相. 佛體無二. 具足一切功德者. 何故要須

威儀等戒行耶. 答譬如大摩尼寶. 體性明淨

久被塵累. 而有粗穢之垢. 若人唯念寶性. 不

以種種磨治. 終不得淨眞如之法體性空淨.

久被無明煩惱垢染. 若人唯念眞如. 不以持

戒定慧種種熏修. 終無淨時. 準此義故理須

持戒也. 問出家五衆. 超然出俗可具威儀. 在

家之流. 身纏俗網寧無愆犯. 答. 出家之非自

有嚴科. 在家之□通持五戒. 夫三歸五戒者.

蓋是出苦海之津梁. 趣涅槃之根本. 作毘尼

之漸次. 爲七衆之崇基. 萬善藉此而生. 寔佛

經數: 一八七六

經名: 修華嚴奧旨妄盡還源觀

頁數: 六三九

上	欄

法之平地. 經云. 尸羅不淸淨三昧不現前當

知. 戒爲定體. 慧爲定用. 三學圓備卽證菩提.

四分律云. 第一持戒不毁犯. 比丘威儀自端

嚴. 怨家之人不能近. 若不如法卽被訶. 依此

義理故. 云威儀住持有則德. 三者. 柔和質直

攝生德. 謂大智照眞名爲質直. 大悲救物故

曰柔和. 又質直者. 約本性不遷. 柔和者. 約隨

流不滯. 柔則伏滅煩惱. 和則順理修行. 用玆

調和之法. 1以攝衆生也. 又質直者. 體無妄

僞言行相符. [&FFFF]#德居懷不拘名利. 輕金若塊.

重敎逾珍. 但爲正業調生. 速願自他圓滿. 故

曰柔和質直攝生德也. 四者普代衆生受苦

德. 謂修諸行法不爲自身. 但欲廣利群生□

親平等. 普令斷惡備修萬行速證菩提. 又菩

薩大悲大願以身爲質(音致)於三惡趣. 救贖一切

受苦衆生要令得樂. 盡未來際心無退屈. 不

於衆生希望毛髮報恩之心. 華嚴經云. 廣大

悲雲遍一切. 捨身無量等刹塵. 以昔劫海修

行力. 今此世界無諸垢. 謂衆生妄執念念遷

流名之爲苦. 菩薩敎令了[&FFFF]#空寂自性本無.

故云離苦. 問衆生無邊苦業無邊. 云何菩薩

而能普代衆生受苦. 答菩薩代衆生受苦者.

由大悲方便力故. 但以衆生妄執不了業體.

從妄而生無由出苦. 菩薩敎令修止觀兩門.

心無暫替因果喪亡. 苦業無由得生. 但令不

入三2塗. 名爲普代衆生受苦德也. 雜集論

云. 於不堅堅覺深住於顚倒. 離煩惱所惱. 得

最上菩提. 已上明四種行德竟

自下攝用歸體入五止門. 五止門者. 謂依前

中	欄

能行四德之行. 當相卽空相盡心澄而修止

也. 所言入者. 性相俱泯體周法界. 入無入相

名爲入也. 華嚴經云. 如來深境界其量等虛

空. 一切衆生入而實無所入. 又準入佛境界.

經云. 入諸無相定見諸法寂靜. 常入平等故

敬禮無所觀. 此乃一切衆生本來無不在如

來境界之中. 更無可入也. 如人迷故謂東爲

西. 乃至悟己西卽是東. 更無別東而可入也.

衆生迷故. 謂妄可捨. 謂眞可入. 乃至悟已妄

卽是眞. 更無別眞而可入也. 此義亦爾. 不入

而入. 故云入也. 何以故. 入與不入本來平等.

同一法界也. 起信論云. 若有衆生能觀無念

者. 是名入眞如門也. 言五止者. 一者照法淸

虛離緣止. 謂眞諦之法本性空寂. 俗諦之法

似有卽空. 眞俗淸虛蕭然無寄. 能緣智寂所

緣境空. 心境不拘體融虛廓. 正證之時因緣

俱離. 維摩經云. 法不屬因不在緣故. 依此義

理故. 云照法淸虛離緣止也. 二者觀人寂□

絶欲止. 謂五[&FFFF]#無3主名曰寂□. 空寂無心名

爲絶欲. 故云觀人寂□絶欲止也. 三者性起

繁興法爾止. 謂依體起用名爲性起. 起應萬

差故曰繁興. 古今常然名爲法爾. 謂眞如之

法. 法爾隨緣萬法俱興法爾歸性. 故曰性起

繁興法爾止. 經云. 從無住本立一切法. 卽其

義也. 四者定光顯現無念止. 言定光者. 謂一

乘敎中4白淨寶網. 萬5字輪王之寶珠. 謂此

寶珠體性. 明徹十方齊照. 無思成事. 念者皆

從雖現奇功. 心無念慮. 華嚴經云. 譬如轉輪

王成就勝七寶. 來處不可得. 業性亦如是. 若

下	欄

有衆生. 入此大止妙觀門中. 無思無慮任運

成事. 如彼寶珠遠近齊照. 分明顯現廓徹虛

空. 不爲二乘外道塵霧煙雲之所障6蔽. 故曰

定光顯現無念止也. 五者理事玄通非相止.

謂幻相之事. 無性之理. 互隱互顯. 故曰玄通.

又理由修顯故. 事徹於理. 行從理7起. 理徹

於事. 互存互奪. 故曰玄通. 玄通者. 謂大智獨

存體周法界. 大悲救物萬行紛然. 悲智雙融

性相俱泯. 故曰理事玄通非相止也. 上來明

五止竟

自下依止起觀. 問準上義理. 依之修行. 8足

爲圓滿. 云何更要入止觀兩門耶. 答起信云.

若修止者. 對治凡夫住著世間. 能捨二乘怯

弱之見. 若修觀者. 對治二乘不起大悲狹劣

之過. 遠離凡夫不修善根. 以此義故. 止觀兩

門. 共相9成助不相捨離. 若不修止觀. 無由

得入菩提之路. 華嚴云. 譬如金翅鳥以左右

兩翅鼓揚海水. 令其兩闢觀諸龍衆. 命將盡

者而10搏取之. 如來出世亦復如是. 以大止妙

觀而爲兩翅. 鼓揚衆生大愛海水. 令其兩闢

觀諸衆生. 根成熟者而度脫之. 依此義故. 要

修止觀也. 問止觀兩門旣爲宗要. 凡夫初學

未解安心. 請示迷徒令歸正路. 答依起信論

云. 若修止者. 住於靜處11端坐正意. 不依氣

息. 不依形色. 不依於空. 不依地水火風. 乃

至不依見聞覺知. 一切諸想隨念皆除. 亦遣

除想. 以一切法本來無想. 念念不生. 念念不

滅. 亦不隨心外念境界. 然後以心除心. 心若

馳散卽當攝來令歸正念. 常勤正念唯心識

經數: 一八七六

經名: 修華嚴奧旨妄盡還源觀

頁數: 六四○

上	欄

觀一切魔境自然遠離. 凡夫初學邪正未分.

魔網入心欺□行者. 又無師匠諮問莫憑. 依

四魔功將爲正道. 日月經久邪見旣深. 設遇

良緣終成難改. 比淪苦海出離無由. 深自察

之無令暫替. 此義如起信論中說也. 六起六

觀者. 依前五門卽觀之止. 而起卽止之觀. 何

以故. 理事無□法如是故. 定慧雙融離分齊

故. 一多相卽絶前後故. 大用自在無障□故.

言六觀者. 一者攝境歸心眞空觀. 謂三界所

有法唯是一心造. 心外更無一法可得. 故曰

歸心. 謂一切分別但由自心. 曾無心外境. 能

與心爲緣. 何以故. 由心不起外境本空. 論云.

由依唯識故. 境本無體故. 眞空義成. 以塵無

有故. 本識卽不生. 又經云. 未達境唯心起種

種分別. 達境唯心已分別卽不生. 知諸法唯

心便捨外塵相. 由此息分別悟平等眞空. 如

世有醫王. 以妙藥救病. 諸佛亦如是. 爲物說

唯心. 以此方知. 由心現境由境現心. 心不至

境境不入心. 當作此觀智慧甚深. 故曰攝境

歸心眞空觀也. 二者從心現境妙有觀. 卽事

不滯於理隨事成差. 謂前門中攝相歸體. 今

此門中. 依體起用. 具修萬行. 莊嚴報土. 又前

門中. 攝相歸體1顯出法身. 今此門中依體起

用修成報身. 故曰從心現境妙有觀也. 三者

心境□密圓融觀. 言心者. 謂無□心. 諸佛證

之以成法身. 境者. 謂無□境. 諸佛證之以成

淨土. 謂如來報身. 及所依淨土圓融無□. 或

身現刹土. 如經云. 一毛孔中無量刹. 各有四

洲四大海. 須彌鐵圍亦復然. 悉現其中無迫

中	欄

隘. 或刹現佛身. 如經云. 華藏世界所有塵. 一

一塵中佛皆入. 普爲衆生起神變毘盧遮那

法. 如是就此門中. 分爲四句. 如玄談疏中說.

如是依正混融無有分齊. 謂前兩觀各述一

邊. 今此雙融會通心境. 故曰心境□密圓融

觀也. 四者. 智身影現衆緣觀. 謂智體唯一能

鑑衆緣. 緣相本空. 智體照寂. 諸緣相盡如如

獨存. 謂有爲之法無不俱2舍眞性. 猶如日輪

照現□處虛空. 有目之流無不3睹見. 生盲之

輩亦蒙潤益. 令知時節寒熱之期. 草木無情

悉皆滋長. 如來智日亦復如是. 故曰智身影

現衆緣觀也. 五者. 多身入一鏡像觀. 卽事事

無□法界也. 謂毘盧遮那十身. 互用無有障

□也. 經云. 或以自身. 作衆生身. 國土身. 業

報身. 聲聞身. 緣覺身. 菩薩身. 如來身. 智身.

法身. 虛空身. 如是十身隨擧一身攝餘九身.

故曰多身入一鏡像觀. 如一身有十身互作.

一一毛孔. 一一身分. 一一支節中. 皆有十身

互作. 或以眼處作耳處佛事. 或以耳處作眼

處佛事. 鼻舌身意亦復如是. 何以故. 證此大

止妙觀法力加持. 得如是故. 經云. 或以多身

作一身. 或以一身作多身. 或以一身入多身.

或以多身入一身. 非一身沒多身生. 非多身

沒一身生. 皆由深定力故得有如是. 或以異

境入定同境起. 或以同境入定異境起. 或以

一身入定多身起. 或以多身入定一身起. 故

曰多身入一鏡像觀也. 六者. 主伴互現帝網

觀. 謂以自爲主. 望他爲伴. 或以一法爲主一

切法爲伴. 或以一身爲主一切身爲伴. 隨擧

下	欄

一法卽主伴齊收. 重重無盡. 此表法性重重

影現. 一切事中皆悉無盡. 亦是悲智重重無

盡也. 如善財童子. 從祇桓林中漸次南行. 至

毘盧遮那莊嚴大樓閣前. 暫時□念. 白彌勒

菩薩言. 唯願大聖. 開樓閣門令我得入. 彌勒

迪指其門卽開. 善財入已還閉如故. 見樓閣

中有百千樓4閣. 一一樓閣前各有彌勒菩薩.

一一彌勒菩薩前. 各有善財童子. 一一善財

童子皆悉合掌在彌勒前. 以表法界重重. 猶

如帝網無盡也. 此明善財童子依此華嚴法

界之理修行位極頓證法界也. 此擧一樓閣爲

主. 一切樓閣爲伴也. 故云主伴互現帝網觀.

亦是事事無□觀也. 此上所述六重觀門. 擧

一爲主餘五爲伴. 無有前後始終俱齊. 隨入

一門卽全收法界. 此理喩如圓珠穿爲六孔.

隨入5一孔之中. 卽全收珠盡. 此亦如是. 開

爲六門. 隨入一門卽全收法界圓滿敎理. 法

自爾故. 善財一生皆全證故. 卷舒無□隱顯

同時. 一際絶其始終. 出入亡於表□. 初心正

覺. 攝多生於刹那. 十信道圓. 一念該於佛地.

致使地前菩薩觸事生疑. 五百聲聞玄鑑絶

分. 融通無□一多交參. 圓證相應名爲佛地.

然此觀門名目無定. 若據一體爲名. 卽是海

印九現三昧門. 若約二用而論. 卽名華嚴妙

行三昧門. 若據三遍爲言. 卽是塵含十方三

昧門. 若準四德爲名. 卽名四攝攝生三昧門.

若約五止而言. 卽爲寂用無□三昧門. 若取

六觀爲名. 卽是佛果無□三昧門. 如是等義

隨德立名. 據敎說. 爲六觀. 隨入一門衆德咸